open-index/open-wikipedia-markdown huggingface dataset:
Tanan kasar

**Tanan kasar** (: singkatan **GT**) ialah satu indeks tanpa unit berkaitan dengan isipadu keseluruhan dalaman kapal. Tanan kasar berbeza dengan tanan berdaftar kasar. Kedua-duanya tidak digunakan untuk menghitung jumlah sesaran kapal (berat) dan tidak boleh dikelirukan dengan istilah seperti berat mati, tanan bersih atau sesaran.

Tanan kasar dan tanan bersih, ditentukan oleh Konvensyen Pengiraan Tanan Kapal Antarabangsa, 1969 (*The International Convention on Tonnage Measurement of Ships, 1969*), yang digunakan oleh Pertubuhan Maritim Antarabangsa pada tahun 1969, dan dikuatkuasakan sepenuhnya pada 18 Julai, 1982. Kedua-dua kiraan ini menggantikan tanan berdaftar kasar (GRT) dan tanan berdaftar bersih (NRT). 
Tanan kasar dikira berdasarkan "isipadu teracu semua ruang tertutup kapal" dan digunakan untuk menentukan perkara seperti peraturan keanggotaan, peraturan keselamatan, yuran pendaftaran dan caj pelabuhan, sementara Tanan Berdaftar Kasar yang lama, digunakan untuk menghitung isipadu beberapa ruang tertutup sahaja. 

## Pengiraan
Pengiraan tanan kasar dijelaskan dalam Peraturan 3 Annex 1 *[http://www.admiraltylawguide.com/conven/tonnage1969.html Konvensyen Pengiraan Tanan Kapal Antarabangsa, 1969]*.  Ia berdasarkan dua pemboleh ubah:

* *V*, jumlah isipadu kapal dalam meter padu (m³), dan
* *K*, pendarab berdasarkan isipadu kapal.

Nilai pendarab *K* berubah mengikut jumlah isipadu kapal (dalam meter padu) dan digunakan sebagai satu faktor pengurangan dalam menentukan nilai tanan kasar - yang tidak mempunyai unit seperti meter padu atau tan. 

Untuk kapal kecil, *K* adalah lebih kecil, dan untuk kapal besar, *K* adalah lebih besar. Nilai *K* berada dalam julat antara 0.22 hingga 0.32 dan dikira dengan satu rumus yang menggunakan logaritma biasa (logaritma berasaskan 10):

: K = 0.2 + 0.02 \times \log_{10}(V)\,

Apabila *V* dan *K* diketahui, Tanan kasar dihitung menggunakan rumus, dimana GT adalah fungsi kepada V:

: GT = K \times V\,

Sebagai contoh, tanan kasar untuk sebuah kapal dengan jumlah isipadu 10,000 m³ :

: K = 0.2 + 0.02 \times \log_{10}(V)\,
:: = 0.2 + 0.02 \times \log_{10}(10,000)\,
:: = 0.2 + 0.02 \times 4\,
:: = 0.2 + 0.08\,
:: = 0.28\,

Jumlah tanan kasar:

: GT = K \times V\,
::  = 0.28 \times 10,000\,
::  = 2,800\,

## Lihat juga

* Tanan
* Tanan berdaftar kasar
* Tan metrik

## Nota

## Rujukan
*
*
* .
*
Tanan

**Tanan** () ialah satu unit pengiraan saiz kapasiti kargo untuk sesebuah kapal. Dalam penggunaan maritim, "tanan" secara khususnya merujuk kepada pengiraan isipadu atau isipadu kargo kapal. Istilah ini sering digunakan secara tidak tepat dengan merujuk kepada berat kapal dengan muatan atau kapal kosong.
Pengiraan tanan kapal digunakan untuk menentukan cukai dan yuran perkapalan seperti cukai pelabuhan. 

## Pengiraan tanan

***[[Tanan berdaftar kasar]]** (**GRT**)
***[[Tanan berdaftar bersih]]**  (**NRT**) 
***[[Tanan kasar]]** (**GT**)  
***[[Tanan bersih]]** (**NT**)
***[[Tanan pengiraan Thames]]** 

## Rujukan
* *The Oxford Companion To Ships & The Sea*, by I. C. B. Dear and Peter Kemp.  Oxford University Press, 1979.  ISBN 0-19-860616-8
* *Ship Design and Construction, Volume II*; Thomas Lamb, Editor.  Society of Naval Architects and Marine Engineers, 2004.  ISBN 99909-0-620-3


## Lihat juga

*Sesaran
* Tan metrik
Kampung Vietnam

**Kampung Vietnam** merupakan petempatan setinggan di Tanjung Batu Laut, Tawau, Sabah , Malaysia. 

## Kebakaran
Pada 12 Ogos 2009, jam 11 pagi, perkampungan ini terbakar hangus. Kira-kira 30 buah rumah hangus melibatkan 40 keluarga , melibatkan 210 orang.

Jabatan Bomba dan Penyelamat Tawau ialah Albert Jiran Tanjung. Dua jentera bomba dengan 30 anggota terpaksa menggunakan air parit berhampiran untuk memadamkan kebakaran itu kerana masalah tekanan air rendah. Pengerusi Jawatankuasa Kemajuan dan Keselamatan Kampung Kampung Vietnam Jade Lahaya menyatakan kebakaran ini kali ke-3 sejak 2004.

Adun Sebatik Abdul Muis Picho dan Adun Tanjung Batu Datuk Hamisa Samad meninjau lokasi tersebut.

## Rujukan
Konvensyen Antarabangsa Untuk Keselamatan di Laut

**Konvensyen Antarabangsa untuk Keselamatan di Laut** () atau **SOLAS**, merupakan perjanjian terpenting yang melindungi keselamatan kapal dagang. Versi pertama perjanjian ini diluluskan pada tahun 1914 selepas tragedi RMS ''Titanic''. Ia menentukan jumlah bot keselamatan dan alat kecemasan yang lain serta prosedur keselamatan, termasuk pemerhatian radio yang berterusan. 

Pemindaan telah dibuat pada tahun 1929, 1948, 1960, dan 1974. Konvensyen tahun 1960 &mdash; yang dikuatkuasakan pada tahun 1965 &mdash; merupakan satu pencapaian besar Pertubuhan Maritim Antarabangsa (IMO) selepas penubuhannya dan mewakili kemajuan besar dalam pembaharuan peraturan perkapalan dan penggunaan teknologi dan prosedur terkini dalam industri. Pemindaan pada tahun 1974 telah meringkaskan proses pemindaan perjanjian tersebut. Beberapa pemindaan penting telah dibuat kemudiannya. Contohnya, pemindaan pada tahun 1988 yang berdasarkan pemindaan Peraturan Radio Antarabangsa pada tahun 1987, telah menggantikan Kod Morse dengan Global Maritime Distress Safety System (GMDSS) yang dikuatkuasakan sepenuhnya bermula 1 Februari 1992. Gambaran isu-isu yang tertakluk dalam perjanjian ini boleh dilihat di dalam senarai di bawah. 

Pemindaan berkala penting agar konvensyen ini sentiasa dikemaskini, tetapi prosedur untuk perlaksanaan pemindaan ini berjalan dengan perlahan; ia mengambil masa beberapa tahun untuk pemindaan dikuatkuasakan kerana negara-negara perlu memberi notis penerimaan kepada IMO. Jadi konvensyen terakhir pada tahun 1974 memasukkan prosedur "persetujuan tersirat" dimana pemindaan berkuatkuasa secara langsung melainkan negara-negara memfailkan bantahan.

SOLAS membahagikan perairan antarabangsa kepada rantau-rantau; rujuk peta di atlas lautan IMO. Juga, rujuk status rantau-rantau ini bersama dengan penerangan teknikal. Juga, rujuk senarai topik-topik SAR.

## Bahagian perjanjian
	
Konvensyen Antarabangsa untuk Keselamatan di Laut (SOLAS), 1974

*Bab I - Peruntukan Am
*Bab II-1 - Pembinaan - Subbahagian dan kestabilan, pemasangan mesin dan elektrik
*Bab II-2 - Perlindungan api, pengesanan api dan pemadaman api
*Bab III - Alatan dan pengaturan keselamatan
*Bab IV - Telekomunikasi Radio
*Bab V - Keselamatan pengemudian
*Bab VI - Muatan barang
*Bab VII - Muatan barang berbahaya
*Bab VIII - Kapal Nuklear
*Bab IX - Pengurusan operasi kapal yang selamat
*Bab X - Pendekatan keselamatan untuk kapal laju
*Bab XI-1 - Pendekatan istimewa untuk memantapkan keselamatan maritim
*Bab XI-2 - Pedekatan istimewa untuk memantapkan keselamatan maritim
*Bab XII - Pendekatan keselamatan tambahan untuk kapal kargo pukal

## Lihat juga
*Kod Keselamatan Kapal dan Kemudahan Pelabuhan Antarabangsa (ISPS)

## Rujukan
* International Convention for the Safety of Life at Sea (SOLAS), 1974 dari Pertubuhan Maritim Antarabangsa

## Pautan luar
*International Life-Saving Appliance (LSA) Code &ndash; under the auspices of the International Convention for the Safety of Life at Sea (SOLAS) of 1 November 1974, (London, 4 June 1996)
Tanan berdaftar kasar

__NOTOC__

**Tanan berdaftar kasar** (, atau singkatannya **GRT**, **grt**, **g.r.t.**) menunjukkan jumlah isipadu dalaman kapal, dengan pengecualian bagi ruang yang tidak produktif. Satu tanan berdaftar kasar adalah bersamaan dengan isipadu 100 kaki padu (~2.83&nbsp;m³). Tanan berdaftar kasar bukanlah satu istilah untuk jumlah berat kapal atau sesaran dan tidak boleh dikelirukan dengan istilah seperti tanan kasar, tanan bersih, berat mati atau sesaran. 

Pengiraan tanan berdaftar kasar adalah sangat rumit. Ruang palka boleh diisi dengan bijirin (pengiraan meliputi keseluruhan ruang udara palka) atau bandela (pengiraan tidak mengambil kira kehilangan ruang antara rusuk kapal). Selain itu, sesetengah ruang yang tidak produktif dikecualikan dari pengiraan.

## Nota

## Rujukan
* .
* 

## Lihat juga
* Tanan
* Tanan kasar
* Tanan bersih
* Tan metrik

## Pautan luar
*International Convention on Tonnage Measurement of Ships, 1969 
*46 USC Chapter 145 - Regulatory Measurement
*Units and Systems of Measurement Their Origin, Development, and Present Status
Tanan berdaftar bersih

**Tanan berdaftar bersih** (, atau singkatannya **NRT**) ialah jumlah isipadu ruang kargo yang boleh dibawa oleh sesebuah kapal ditolak dengan isipadu ruang bukan untuk kargo (seperti bilik enjin, kabin anak kapal, anjungan dan sebagainya). Bagaimanapun, kaedah pengiraannya berbeza di setiap pelabuhan atau negara. Ia mewakili isipadu ruang kapal yang boleh digunakan untuk membawa penumpang atau barangan. Ia digantikan dengan tanan bersih pada tahun 1994, di bawah *Konvensyen Pengiraan Tanan Kapal Antarabangsa, 1969*, tetapi masih digunakan dengan meluas dalam industri perkapalan.

## Lihat juga
*Tanan bersih
*Tan metrik 
*Tanan

## Nota

## Rujukan
* *The Oxford Companion To Ships & The Sea*, by I. C. B. Dear and Peter Kemp.  Oxford University Press, 1979.  ISBN 0-19-860616-8
* *Ship Design and Construction, Volume II*; Thomas Lamb, Editor.  Society of Naval Architects and Marine Engineers, 2004.  ISBN 99909-0-620-3
Zaman Lima Dinasti dan Sepuluh Kerajaan

**Zaman Lima Dinasti dan Sepuluh Kerajaan** (, 907-960) ialah satu era di mana berlaku pergolakan politik di China. Ia bermula semasa Dinasti Tang dan berakhir semasa Dinasti Song. Semasa tempoh ini, lima dinasti silih berganti-ganti antara satu sama lain di utara, dan lebih 12 negara-negara merdeka telah terbentuk, kebanyakan di selatan. Walau bagaimanapun, secara tradisi hanya 10 buah negara yang disenaraikan, oleh itu era ini diberi nama, "Sepuluh Kerajaan". Beberapa sejarawan, seperti Bo Yang, menyatakan 11 buah negara, termasuk Yan dan Qi, tetapi tidak termasuk Han Utara, kerana melihatnya sebagai kesinambungan daripada Han Akhir.

Lima Dinasti pula ialah:
* Dinasti Liang Akhir (5 Jun, 907-923)
* Dinasti Tang Akhir (923-936)
* Dinasti Jin Akhir (936-947)
* Dinasti Han Akhir (947-951 atau 982, bergantung sama ada Han Utara dianggap sebagai sebahagian daripada dinasti atau tidak)
* Dinasti Zhou Akhir (951-960)

Sepuluh Kerajaan pula ialah: Wu, Wuyue, Min, Chu, Han Selatan, Bekas Shu, Shu Akhir, Jingnan, Tang Selatan, Han Utara.

Rejim-rejim lain: Yan, Qi, Chengde Jiedushi (juga dikenali sebagai Zhao), Yiwu Jiedushi, Dingnan Jiedushi, Wuping Jiedushi, Qingyuan Jiedushi, Yin, Ganzhou, Shazhou, Liangzhou.

## Rujukan

## Lihat juga
* Dinasti Liao
* Kedaulatan China
Maulana Bhashani

**Maulana Bhashani** atau nama lengkapnya **Maulana Abdul Hamid Khan Bhashani** (; 1880-1976) adalah seorang pemimpin politik di Pakistan dan Bangladesh. Beliau dilahirkan pada tahun 1880 di Dhangara, Tangail di Bangladesh. Bhashani adalah putera kepada Haji Sharafat Ali Khan.

Beliau memperolehi populariti dari petani kecil. Dijuluki sebagai *Maulana Merah*, beliau merupakan salah seorang pendiri dan ketua dari Parti Awam Nasional (NAP). Beliau telah berjuang dan bertempur melawan kolonialisme, baik di United Kingdom mahupun di Pakistan. Dukungannya terhadap Ayub Khan pada pemilihan Presiden pada tahun 1965 melawan calonnya sendiri Fatima Jinnah menyebabkan perpecahan parti pada tahun 1967. Pilihannya untuk memboikot pilihan raya umum Pakistan pada tahun 1970 menyebabkan kemenangan oleh Sheikh Mujibur Rahman. Beliau meninggal dunia pada tanggal 17 November 1976 di Dhaka, Bangladesh, dan dikuburkan di Santosh, Tangail.

## Pautan luar
* Bhasani - Reminiscence of a missing mountain, a poem by poet Al Mahmud, translated by Faizul Latif Chowdhury
Shazlin Sharif

**Shazlin Sharif** (lahir 18 Jun 1978) merupakan salah seorang penyanyi di Malaysia. Beliau menyertai Kumpulan G.I.M. pada 1998. Beliau merupakan anak sulung daripada empat beradik. 

Pada  1 Januari 2005 dia bernikah dengan penyanyi kumpulan Old Automatic Garbage (OAG), Muhammad Radhi Razali atau lebih dikenali sebagai Radhi. Mendapat seorang anak bernama Muhammad Rifdhi Muslim pada 2006.

Kini bertugas di sebuah firma guaman di Petaling Jaya, Selangor

Pada 26 Mei 2010, Mahkamah Rendah Syariah Kuala Lumpur mengesahkan bahawa Radhi dan Shazlin Shariff masih suami isteri yang sah.

Hakim Syarie, Ghazali Ahmad membuat keputusan itu selepas Radhi bersumpah menafikan dakwaan Shazlin bahawa dia telah melafazkan cerai talak tiga terhadap isterinya itu pada 25 Februari tahun 2009 selepas Radhi melafazkan sumpah menafikannya, yang dimulai dengan perkataan Wallahi, Wabillahi dan Watallahi.  Berikutan dengan keputusan tersebut, Shazlin telah mengfailkan permohonan cerai secara baik dan mereka disah bercerai berkuat kuasa, 8 Jun 2010. 

Pada Oktober 2011, Shazlin melangsungkan perkahwinannya lalu bersama pilihan hatinya Azri Kredit.

## Album
* GIM, ketika menganggotai kumpulan Girls In Music (GIM) pada 1998 

## Filemografi

### Drama
* Kereta Baru
* Kisah Benar (Musim 19) - episod: "Gangguan", sebagai Ayu
* Kisah Benar (Musim 22) - episod: "Ugut", sebagai Nasuha
* Pria sebagai Zlin

### Filem
* Cinta

## Pengiklanan
* Nissan, 
* Boh, 
* Ginvera 
* DiGi 

## Pautan luar
*
Suluk Tawau

## a )

## o )

## Masyarakat Melayu Tawau
Sebagai penduduk tempatan asli Tawau bersama suku kaum Melayu yang lain seperti Melayu Tidung, Melayu Arab, Melayu Banjar dan Melayu Jawa tempatan, masyarakat Melayu Suluk hidup bersama-sama dengan mengamalkan budaya dan cara  hidup Melayu tempatan. Budaya masyarakat Melayu Tawau adalah budaya kemelayuan yang bertunjangkan agama Islam. Masyarakat ini hidup dengan aman di Tawau tanpa terpengaruh dengan budaya dari Indonesia dan Filipina yang dibawa oleh masyarakat pendatang dari kedua buah negara jiran tersebut.Contoh penempatan awal masyarakat Melayu Suluk Tawau bersama masyarakat Melayu Tidung ialah di **Kampung  Batu Payung**, Kampung Apas Balung, **Kampung Membalua, Kampung Indrasabah**, Kampung Wakuba dan **Kampung  Ranggu**.
Diana Rafar

**Adiana Abdul Rafar** (lahir 9 Mei 1982) atau lebih dikenali sebagai **Diana Rafar** merupakan salah seorang penyanyi wanita di Malaysia.

## Kerjaya
Beliau menyertai Kumpulan G.I.M. pada 1998. Adiana mula membabitkan dalam bidang seni sejak berusia 5 tahun lagi.

## Kehidupan awal

Adiana Abdul Rafar merupakan anak bongsu dari enam beradik. Diana merupakan adik kepada Linda Rafar dan pelakon utama dalam filem **Susuk**. 

## Kehidupan peribadi
Mendirikan rumahtangga bersama dramatis popular Zamarul Hisham, di Masjid Sultan Salahuddin Abdul Aziz Shah dengan mas kahwin RM165 dan wang hantaran, RM16,500.

## Diskografi
### Album
* GIM (1999) (ketika bersama Kumpulan G.I.M.)
* S.I.S (2005)

## Filemografi
### Filem

### Drama

### Telefilem

### Televisyen

## Perniagaan
* D'Lugano Spa 

## Rujukan

## Pautan luar
*
Wikipedia Bahasa Aceh

**Wikipedia bahasa Aceh** merupakan ensiklopedia dalam talian Wikipedia versi bahasa Aceh. Wikipedia bahasa Aceh umumnya mengikuti peraturan-peraturan dasar Wikipedia bahasa Indonesia.

## Lihat juga
* Wikipedia bahasa Banyumasan
* Wikipedia bahasa Bugis 
* Wikipedia bahasa Indonesia
* Wikipedia bahasa Jawa
* Wikipedia bahasa Melayu
* Wikipedia bahasa Minangkabau
* Wikipedia bahasa Sunda

## Pautan luar
*Wikipedia bahasa Aceh - (Bahasa Aceh) - Mobile
* Wikipèdia bahsa Acèh - Facebook (Bahasa Aceh)
* Wikipèdia bahsa Acèh - Twitter (Bahasa Aceh)
Wikipedia bahasa Bugis

**Wikipedia bahasa Bugis** merupakan ensiklopedia dalam talian Wikipedia versi bahasa Bugis. Wikipedia bahasa Bugis umumnya mengikuti peraturan-peraturan dalam dasar Wikipedia bahasa Indonesia. Pada 9 November 2011, Wikipeda bahasa Bugis telah mencapai sebanyak 10,000 buah rencana.

## Lihat juga
* Wikipedia bahasa Aceh
* Wikipedia bahasa Banyumasan
* Wikipedia bahasa Indonesia
* Wikipedia bahasa Jawa
* Wikipedia bahasa Melayu
* Wikipedia bahasa Sunda
* Wikipedia bahasa Minangkabau

## Pautan luar
*Wikipedia bahasa Bugis
Faezah Elai

**Noor Faezah Md Elai** (lahir 16 Ogos 1982) ialah seorang pelakon dan model wanita Malaysia yang berketurunan Punjabi dan Thai yang berasal dari Gelugor, Pulau Pinang.

## Kerjaya
Beliau memulakan kerjaya awal sebagai model dan pernah menyertai **Dewi Remaja** 2005/2006. Kerjaya lakonan beliau bermula menerusi drama bersiri siaran Astro Ria, **Cinta dan Keadilan**. Penampilan pertama beliau dalam bidang perfileman adalah menerusi filem **Otai** arahan Abdul Razak Mohaideen pada tahun 2007. Beliau kemudiannya membintangi siri drama televisyen **Sutera Maya** yang disiarkan di TV3 memegang watak Maya Sofea.

## Kehidupan peribadi
Beliau mendirikan rumah tangga bersama pengarah drama, **Heykal Hanifah**. Beliau telah selamat melahirkan anak pertamanya di Pusat Perubatan Prince Court pada 6
Februari 2013. . Beliau kembali berlakon selepas melahirkan anaknya. 

## Filemografi

## Anugerah dan Pencalonan

## Rujukan

## Pautan luar
* 
* 
*
Anjungan

**Anjungan** () kapal ialah satu kawasan atau bilik di mana kapal diperintah dan dikemudi. Seorang pegawai OOW (*officer of the watch*) dan seorang pelaut kanan akan ditempatkan di anjungan ketika pelayaran. Ketika pengemudian kritikal, nakhoda kapal juga akan memberi sokongan di anjungan. Biasanya, seorang malim akan membantu pengemudian di anjungan ketika kapal hendak memasuki pelabuhan. 

**Rumah kemudi** () merupakan bahagian kecil yang tertutup di anjungan di mana letaknya roda kemudi. Kebanyakan kapal moden tidak lagi mempunyai rumah kemudi berasingan seperti yang terdapat pada kapal-kapal lama.

## Kelengkapan anjungan
Beberapa kelengkapan tradisional di anjungan

* Roda kemudi
* Kompas
* Teropong

Kelengkapan moden di anjungan
* Radar
* Sistem Kedudukan Sejagat (**GPS**)
* Radio komunikasi
* dGPS
* AIS
* ARPA

## Lihat juga
* Kapal
* Roda kemudi
* Nakhoda

## Pautan luar
* Klip video tentang anjungan kapal
* Simulasi anjungan
Roda kemudi

**Roda kemudi** atau **stereng kemudi** sebuah kapal digunakan untuk melaras kedudukan kemudi, bagi mengubah haluan kapal atau bot. Roda kemudi terawal diperbuat dari kayu dan berdiameter antara 50 dan 100 sentimeter. 

Roda kemudi lama dihubungkan secara mekanikal dengan kemudi. Seorang jurumudi akan menggerakkan roda kemudi mengikut arah jam untuk menggerakkan kemudi dan kapal itu sendiri ke arah kiri, dan sebaliknya.

Roda kemudi moden dibuat dengan saiz lebih kecil dan dihubungkan dengan kemudi secara hidraulik atau elektronik. Terdapat juga sistem pengemudian berkomputer yang membolehkan kapal dikemudi secara automatik. Segala maklumat dari GPS, arah angin dan arah arus akan diproses oleh komputer untuk menentukan arah haluan kapal dengan tepat. 

Ada sesetengah kapal moden tidak lagi menggunakan roda kemudi, tetapi sejenis alat seperti kayu ria yang menggerakkan kemudi secara elektro-mekanikal atau elektro-hidraulik, dan kedudukan kemudi akan ditunjukkan di monitor.

## Lihat juga
*Kapal
*Anjungan
*Geladak
Serangan Mongol ke atas Palestin

**Serangan Mongol ke atas Palestin** berlaku semasa penghujung Perang Salib, sebagai tindakan lanjut ekoran kejayaan sementara serangan Mongol ke atas Syria, yang berlaku pada tahun 1260 dan 1300. Berikutan serangan-serangan ini, terdapat satu tempoh selama beberapa bulan di mana tentera Mongol telah melancarkan beberapa serangan ke atas Palestin, iaitu sehingga ke Gaza. 

Serangan-serangan ini dilakukan oleh sebahagian kecil tentera Mongol, bagi menjarah, membunuh dan memusnahkan harta benda. Walau bagaimanapun, Mongol kelihatan tidak berminat untuk menggabungkan Palestin ke dalam sistem pentabiran Mongol, dan beberapa bulan selepas serangan ke atas Syria, tentera Mamluk datang dari Mesir dan menduduki semula kawasan ini dengan mendapat sedikit tentangan.

## Rujukan

### Sumber-sumber purba
* Le Templier de Tyr (circa 1300). *Chronicle du Templier de Tyr*, Online (Original French).
* Hayton of Corycus (1307). *Flowers of the Histories of the East*, Online (English translation).
* Guillaume de Tyr (circa 1300). *History of Deeds Done Beyond the Sea*, Online (Original French).

### Sumber-sumber moden
* 
* 
* 
* Encyclopedia Iranica, Article on Franco-Persian relations
* Foltz, Richard (2000). "Religions of the Silk Road : overland trade and cultural exchange from antiquity to the fifteenth century". New York: St. Martin's Griffin. ISBN 0-312-23338-8.  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Serangan Mongol ke atas Jawa

**Serangan Mongol ke atas Jawa** berlaku semasa pemerintahan Kublai Khan, iaitu Khan Besar dari Empayar Mongol dan pengasas Dinasti Yuan, telah menghantar satu armada besar ke Jawa dengan tentera seramai 20,000–30,000 tentera pada tahun 1293. Ia merupakan satu ekspedisi bagi menentang Raja Singhasari, Kertanegara yang tidak menghormati maharaja Yuan dengan melukis tatoo pada muka dan mengerat telinga utusan Cina Han, Meng Qi (孟琪) serta enggan membayar ufti kepada maharaja Yuan.

## Lihat juga
*Empayar Mongol
*Dinasti Yuan
*Serangan Mongol ke atas Vietnam
*Jawa

## Rujukan

## Bacaan lanjut
*
*
*
*
*
*
* 
*
*
*
*
*
*
*
*
*
*
*
Dinasti Shun

**Dinasti Shun** () adalah sebuah dinasti maharaja yang mempunyai jangka masa pemerintahan yang pendek di antara selepas pemerintahan Ming kepada Qing di China. Dinasti ini ditubuhkan di Xi'an pada 8 Februari, 1644, iaitu hari pertama tahun bulan, oleh Li Zicheng, pemimpin bagi pemberontakan besar petani. Li, bagaimanapun, hanya menggunakan gelaran Raja(王), bukannya Maharaja(皇帝). Penawanan Beijing oleh pasukan tentera Shun pada bulan April 1644 menandakan penamat kepada Dinasti Ming, akan tetapi Li Zicheng gagal untuk memperkuatkan mandat. Pada khir bulan Mei 1644, beliau telah dikalahkan dalam Pertempuran Genting Shanhai oleh pasukan tentera gabungan jeneral Ming, Wu Sangui dan putera Manchu, Dorgon. Apabila beliau melarikan diri kembali ke Beijing pada awal bulan Jun, Li akhirnya mengistiharkan diri beliau sebagai maharaja China dan meninggalkan ibu kota secara tergesa-gesa. Dinasti Shun berakhir dengan kematian Li pada tahun 1645.

Selepas Dinasti Shun ditubuhkan, Li Zicheng telah mengarahkan tentera untuk membunuh kaum Ming yang masih tinggal di Beijing. Ini menyebabkan pemberontakan besar-besaran oleh tentera di selatan Ming. Tambahan lagi, para menteri Shun secara berterusan berebutan kuasa, dan menyebabkan dinasti ini bertahan hanya setahun.

## Jeneral dan menteri
*Liu Zongmin (劉宗敏) jeneral
*Niu Jinxing (牛金星) Perdana Menteri
*Li Guo (李過) jeneral
*Gu Jun'en (顧君恩) staf
*Gao Jie (高傑) jeneral
*Li Yan (李岩) staf
*Song Xiance (宋獻策) staf
*Hao Yaoqi (郝搖旗) jeneral
*Lady Gao (李妻高氏) isteri Li Zicheng; jeneral
Pelantar kompas

**Pelantar kompas** () ialah satu bekas di rumah kemudi di anjungan kapal, biasanya diletakkan di hadapan seorang jurumudi, yang mengandungi instrumen pelayaran untuk rujukan mudah dan pantas. Ia juga digunakan untuk melindungi instrumen-instrumen halus. Sebuah pelantar kompas boleh dibahagikan kepada beberapa bahagian yang termasuk satu atau lebih kompas, satu lampu atau sumber cahaya yang lain, jam pasir untuk menganggar kelajuan dan banyak lagi alatan. 

**Binnacle** berasal dari perkataan ***bittacle*** (bahasa Sepanyol), yang dipinjam dari bahasa Latin, *habitaculum* bermaksud "tempat kecil".

## Lihat juga
*Anjungan

## Rujukan
*Alan Gurney, *Compass: A Story of Exploration and Innovation*, W.W. Norton & Company, 2004, ISBN 0-393-32713-2.
Kaca depan jelas

**Kaca depan jelas** () ialah satu cakera gelas yang biasanya diletakkan di cermin depan anjungan kapal, yang berputar pada kelajuan tinggi (~1500 rpm) untuk menyerak air hujan dan salji. Kaca depan jelas tipikal dikuasakan oleh satu motor elektrik di tengah cakera, dan sentiasa dipanaskan untuk menghalang pemeluwapan dan pengaisan.

## Pautan luar
* Penerangan tentang kaca depan jelas jenis moden
Kemudi

**Kemudi** () ialah sejenis alat untuk mengemudi kapal, bot, kapal selam, hoverkraf, kapal terbang atau apa sahaja mesin yang bergerak di udara dan air. Fungsi utama kemudi pada kapal terbang bukan untuk mengubah haluan kapal terbang, tetapi untuk menahan kesan rewang buruk dan faktor P. 

Kemudi mengubah arah udara dan air yang melalui badan kapal atau fiuslaj, lalu menghasilkan gerakan belok sesebuah kapal.
Bentuk asas kemudi adalah plat rata yang dipasang dengan engsel pada bahagian buritan kapal, atau ekor kapal terbang. Bentuk plat rata bertujuan untuk meminimumkan seretan hidrodinamik dan aerodinamik. 

Ukuran kemudi tidak boleh terlalu besar atau terlalu kecil. Jika terlalu besar, ia akan mengakibatkan hambatan tetapi jika terlalu kecil mengakibatkan kapal hilang kawalan khususnya pada kelajuan rendah. Saiz kemudi disesuaikan dengan ukuran kapal, kelajuan kapal, bentuk badan kapal dan kedudukan kemudi. 

Dalam bot kecil yang ringkas seperti perahu nelayan, sebatang celaga akan dipasang pada kemudi untuk membolehkannya digerakkan oleh jurumudi. Untuk kapal yang lebih besar, kabel atau sistem hidraulik akan digunakan untuk menghubungkan kemudi dengan roda kemudi. 
Bagi kapal terbang, kemudi digerakkan dengan pedal melalu sambungan mekanikal atau hidraulik.

Kerana pentingnya peranan kemudi dalam pengemudian kapal, Pertubuhan Maritim Antarabangsa telah menetapkan satu bab khusus (Bab V - Keselamatan pengemudian) dalam bahagian perjanjian untuk Konvensyen Antarabangsa Untuk Keselamatan di Laut. 

## Lihat juga
*Kapal
*Anjungan
*Roda kemudi
*Badan kapal
*Konvensyen Antarabangsa Untuk Keselamatan di Laut

## Pautan luar
*Becker Marine Systems. Manufacturer of rudder systems
*Hamworthy. Manufacturer of Schilling rudders
Tiga Prinsip Rakyat

**Tiga Prinsip Rakyat** (三民主義, *Sān Mín Zhǔyì*)  merupakan sebuah falsafah politik yang diasaskan Sun Yat-sen yang bertujuan mendorong China menjadi sebuah negara yang bebas, makmur dan berkuasa. Falsafah ini dapat diringkaskan sebagai nasionalisme, demokrasi serta taraf hidup rakyat yang didasarkan kepada fahaman Henry George, seorang ahli ekonomi dari Amerika Syarikat. Malah, ia turut mendapat pengaruhnya daripada pergerakan progresivisme yang dipelopori Abraham Lincoln.

Pengaruhnya begitu kuat dalam daya pemerintahan Republik China yang merangkumi pulau Taiwan, Penghu, Kinmen dan Kepulauan Matsu; di mana ia dianggap Kuomintang sebagai batu asas kepada dasar-dasar pemerintahan negara tersebut.

## Prinsip-prinsip
### ''Mínzú'' (民族, pemerintahan rakyat)
Perkara ini difahamkan sebagai nasionalisme yakni semangat membebaskan diri daripada kuasa imperialisme, di mana ia dipercayai boleh dicapai melalui penumpuan terhadap seluruh rakyat China daripada terhadap etnik tertentu semata-mata.

### ''Mínquán'' (民權, kuasa rakyat)
Kehidupan politik yang dibayangkan untuk pembentukan sebuah negara China yang ideal bagi Sun dibahagikan kepada kuasa politik dan kuasa pemerintahan. Konsep kuasa pemerintahan yang dibayangkan beliau untuk republik China yang baru menggabungkan gaya pemerintahan orang Cina pada zaman dahulu dengan acuan teori pemerintahan bercabang tiga Barat untuk membentuk lima cabang yang unik: Yuan Perundangan, Yuan Eksekutif,  Yuan Kehakiman, Yuan Pemerhati, dan Yuan Peperiksaan.

### ''Mínshēng'' (民生 kebajikan rakyat)
Konsep ini difahamkan sebagai kebajikan sosial serta menyentuh kekurangan kedua-dua sistem sosialisme dan kapitalisme dalam aspek membangunkan rakyat. Beliau tidak sempat menerangkan visi ini secara terperincinya apabila beliau meninggal dunia, maka aspek ini banyak dihujahkan oleh kedua-dua pihak Nasionalis dan Komunis. Chiang Kai-shek misalnya berpendapat prinsip ini lebih dihubungkan kepada kesejahteraan sosial yang sihat untuk suatu China moden pada 1953 di Taiwan.

## Lihat juga
* San Min Chu-i

## Rujukan

## Bibliografi
* Sun Yat-sen, translated by Pasquale d'Elia.*The Triple Demism of Sun Yat-Sen*. New York: AMS Press, Inc., 1974.
Tahallul

Dalam haji, **tahallul** ialah keluar dari ihram dengan bercukur atau bergunting setelah tiba masanya.

Tahallul menurut bahasa bererti ‘menjadi boleh’ atau ‘diperbolehkan’. Dengan demikian tahallul ialah diperbolehkan atau dibebaskannya seseorang itu dari larangan atau pantangan ihram. Pembebasan tersebut ditandai dengan tahallul iaitu dengan mencukur atau memotong rambut sedikit sekurang-kurangnya 3 helai rambut.

Semua mazhab berpendapat bahawa tahallul merupakan wajib haji, hanya Syafi’iyah menganggapnya sebagai rukun haji, sebagai mana firman Allah dalam Surah Al-Fath ayat 27 yang bermaksud: "Sesungguhnya Allah akan membuktikan kepada RasulNya bahawa mimpi RasulNya itu akan menjadi kenyataan. Iaitu engkau beserta penduduk Makkah yang lain akan memasuki kota Makkah insya Allah dengan aman, bebas dari rasa takut terhadap kaum musyrik dengan mencukur rata kepalamu, sedang yang lain mengguntingnya saja. Tuhan mengetahui apa yang tidak kamu ketahui itu. Dibalik ‘yang tidak kamu ketahui itu’ Tuhan memberi kemenangan lebih dahulu kepadamu pada waktu dekat".

Tahallul terbahagi kepada dua:
# Tahallul awal
# Tahallul thani

## Tahallul awal
Tahallul awal ialah bercukur lebih awal di Mina sebaik sahaja sampai dari Muzdalifah pada 10 Zulhijjah setelah melontar jamrah.

## Tahallul thani
Tahallul thani ialah setelah bertawaf dan bersai haji sekembalinya ke Makkah setelah selesai wuquf.
Dam (haji)

**Dam** dari segi bahasa bermaksud "darah". Dari segi istilah syarak pula, ia membawa maksud denda yang diwajibkan kerana melakukan perkara larangan semasa melakukan haji atau meninggalkan perkara yang diwajibkan.

Ibadat ini dilakukan dengan menyembelih binatang ternakan seperti lembu, unta ,kambing dan sebagainya atau gantiannya sama ada memberi makanan atau berpuasa.

## Dalil
Terdapat beberapa dalil yang menyebut tentang dam. Antaranya di dalam Surah al-Baqarah ayat 196 yang bermaksud:


## Jenis
Dam terbahagi kepada empat jenis iaitu:
* Dam tertib dan takdir
* Dam tertib dan ta'dil
* Dam takhyir dan takdir
* Dam takhyir dan ta'dil

## Nota kaki
Empayar Rom (nyahkekaburan)

Istilah **Empayar Rom** mungkin merujuk kepada;
* Empayar Rom - Empayar Rom terawal yang diasaskan Augustus (abad ke-6 SM-abad ke-1 SM).
* Empayar Rom Barat - Bahagian barat Empayar Rom (286-476).
* Empayar Rom Timur - Bahagian barat Empayar Rom, juga dikenali sebagai Empayar Byzantine (330-1453).
* Empayar Suci Rom - Empayar yang diasaskan oleh puak-puak Jermanik (962–1806).
Liga Semi-Pro Malaysia 1992

**Liga Semi-Pro Malaysia 1992** merupakan edisi keempat pertandingan bola sepak separuh profesional di Malaysia.

## Kedudukan Liga
### Bahagian 1

### Bahagian 2

## Play-off
### Perlawanan Pertama

### Perlawanan Kedua

*Kelantan dinaikkan ke Liga Bahagian 1 setelah menang 5-2 secara agregat.*

## Kasut Emas
Lapangan Terbang Bhilwara, VI20

**Lapangan Terbang Bhilwara**  adalah sebuah lapangan terbang yang terletak di bandar Bhilwara, India.

Lapangan Terbang Bhilwara terletak pada kedudukan Latitud N28* 04.6243', Longitud E76* 12.2981' pada ketinggian 291.08 meter dari aras laut..

## Rujukan




## Pautan luar
* The Owl's Nest - Welcome to the Military Aircraft Reference
* Carian di Google 
* Gambar di Google.
USS Nimitz (CVN-68)

**USS ''Nimitz'' (CVN-68)** adalah sebuah kapal pengangkut pesawat super yang sedang berada dalam perkhidmatan dengan Tentera Laut Amerika Syarikat, dan merupakan kapal pertama di dalam kelas Nimitz. *Nimitz* adalah sebuah kapal perang terbesar di dunia. Semasa dilancarkan, *Nimitz* didesignasi sebagai CVAN-68, tetapi kemudian didesignasi semula sebagai CVN-68 (kapal pengangkut pesawat pelbagai misi berkuasa nuklear) pada 30 Jun, 1975 sebagai sebahagian daripada penjajaran semula armada pada tahun tersebut.

Kapal ini dinamakan bersempena Laksamana Armada Chester Nimitz, yang memerintah armada Pasifik dalam Perang Dunia II dan merupakan laksamana lima bintang terakhir dari tentera laut. Tidak seperti kapal-kapal di dalam kelas Nimitz berikutnya, *Nimitz* hanya menggunakan nama keluarga senamanya. Pangkalan asal *Nimitz* adalah di Stesen Tentera Laut Norfolk, Puget Sound Naval Shipyard bermula pada tahun 1987 sehingga pengisian semula reaktor nuklearnya pada tahun 1998 di Newport News, Virginia, dan pelabuhan kini adalah di Stesen Udara Tentera Laut Island.

## Rujukan

## Pautan luar
;Rasmi
* USS ''Nimitz''  - Official website

;Imej
* USS ''Nimitz'' information and images
* Maritimequest USS ''Nimitz'' CVN-68 Photo Gallery

;Lain-lain
* USS ''Nimitz'' Association
* USS ''Nimitz'' at NavyVets.com 
* A USS ''Nimitz'' website
* USS ''Nimitz'' history at U.S. Carriers
Lapangan Terbang Antarabangsa Cochin

**Lapangan Terbang Antarabangsa Cochin**  ialah sebuah lapangan terbang yang terletak di bandar Kochi (dulu Cochin), India.

Lapangan Terbang Antarabangsa Cochin terletak pada kedudukan latitud N10* 09.2333', longitud E76* 24.4167' pada ketinggian 9.14 meter dari aras laut.

## Syarikat penerbangan dan destinasi
### Penumpang

## Rujukan




## Pautan luar
*Cochin International Airport  di tapak Airports Authority of India
*Tapak Lapangan Terbang Antarabangsa Cochin
*Data lapangan terbang:
**
**FallingRain.com: Airport COCHIN INTL (VOCI)
**A-Z World Airport Data
**
Lapangan Terbang Antarabangsa Coimbatore

**Lapangan Terbang Antarabangsa Coimbatore** ialah sebuah lapangan terbang antarabangsa dan merupakan lapangan terbang utama yang melayani Kawasan Metropolitan Coimbatore di Tamil Nadu, India.Ia terletak di kawasan Peelamedu, kira-kira 10 km (6.2 batu) dari pusat bandar. Lapangan terbang ini merupakan lapangan terbang kedua tersibuk di Tamil Nadu berdasarkan jumlah keseluruhan penumpang yang dikendalikan, selepas Lapangan Terbang Antarabangsa Chennai .Lapangan terbang ini dilayani oleh empat syarikat penerbangan, yang menyediakan sambungan langsung ke tiga belas destinasi domestik dan tiga destinasi antarabangsa.

Lapangan Terbang Coimbatore terletak pada kedudukan Latitud N11* 01.8317', Longitud E77* 02.5133' pada ketinggian 403.56 meter dari aras laut.
## Sejarah
Lapangan terbang ini ditubuhkan pada tahun 1940.Lapangan terbang ini, yang dahulu dikenali sebagai Aerodrom Pilamedu, mengalami pembangunan dan perluasan pada tahun 1960-an.Pada tahun 1987, lapangan terbang ini telah dimodenkan dan landasan sedia ada diperluaskan untuk membolehkan operasi pesawat jet yang lebih besar.Pada tahun 1990, pembangunan lanjut dilakukan bagi membolehkan pendaratan waktu malam.

Pada 6 Jun 2012, Perdana Menteri India mengumumkan hasrat kerajaan untuk menaik taraf lapangan terbang ini ke status antarabangsa.Kemudian, pada 2 Oktober 2012, Kabinet Kesatuan secara rasmi memberikan status lapangan terbang antarabangsa kepada lapangan terbang ini.
## Infrastruktur

Lapangan terbang ini mempunyai satu landasan, yang telah diperluaskan daripada  (8,500 kaki) kepada  pada tahun 2008 bagi menampung pesawat yang lebih besar.Pada tahun 2008, lapangan terbang ini telah diperluaskan dengan kos ₹780 juta (AS$9.0 juta).Projek ini merangkumi sembilan tempat letak pesawat, jambatan udara (aero bridges), dan Sistem Pendaratan alatan (ILS).
## Syarikat Penerbangan dan Destinasi
### Penumpang

### Kargo

## Rujukan




## Pautan luar
* The Owl's Nest - Welcome to the Military Aircraft Reference
* Carian di Google 
* Gambar di Google.
Lapangan Terbang Daltonganj

**Lapangan Terbang Daltonganj**

# Lapangan Terbang Daltonganj, VE54
# Lapangan Terbang Daltonganj, VE1C
Liga Semi-Pro Malaysia 1993

**Liga Semi-Pro Malaysia 1993** merupakan edisi terakhir pertandingan bola sepak separuh profesional di Malaysia. Edisi ini menutup tirai pada 28 September 1993 dengan jaringan terakhir Liga Semi-Pro dijaringkan oleh pemain Singapura V Sundramoorthy.

## Kedudukan Liga
### Bahagian 1

### Bahagian 2

## Kasut Emas
MV Arctic Sea

**MV Arctic Sea** merupakan kapal kargo membawa muatan kayu dan dilaporkan hilang pada Julai / Ogos 2009. Kayu-kayu itu daripada Jakobstad, Finland untuk dihantar ke Béjaïa, Algeria. Kapal itu berpangkalan di Malta dan dikendalikan oleh Solchart Management AB Helsinki, Finland.

Pada 24 Julai 2009, ia dikatakan dinaiki oleh sekumpulan lelaki berpakaian seragam polis di pantai lepas Sweden, antara kepulauan Ötanah dan Gotland. Peristiwa ini bagaimanapun tidak dilaporkan segera. Destinasinya ialah negara Algeria tetapi tidak pernah sampai ke situ. Hubungan radar terputus pada 30/31 Julai 2009. Pada 14 Ogos kapal ini dilaporkan dilihat berhampiran Cape Verde. Pada 17 Ogos, menteri pertahanan Rusia mengumumkan ia telah dijumpai, dan anak kapalnya telah diselamatkan dan dipindahkan ke sebuah kapal tentera Rusia. Sehari selepas itu, beliau mengumumkan yang lapan perampas telah ditahan. Pihak Berkuasa Samudera Malta kemudian menyatakan pihak yang terbabit menyiasat kejadian ini telah lama mengetahui lokasi kapal ini, namun memilih menyembunyikan maklumat itu bagi melindungi anak kapal.

## Kejadian dinaiki
Kapal *Arctic Sea* ini milik Rusia hilang ketika belayar melalui Selat Inggeris dan mencetuskan pelbagai teori berhubung kehilangannya. Kapal seberat 3,988 tan itu mempunyai 15 anak kapal dan membawa muatan kayu bernilai €1.3 juta (RM6.4 juta) selain sebuah kargo misteri. Kapal tersebut berada berhampiran Gotland, Sweden apabila ia dikatakan dinaiki pada awal pagi 24 Julai 2009 oleh sekumpulan 8 hingga 10 lelaki, yang menaiki bot boleh kembung berlabel *polis*. Selepas menggeledah kapal tersebut, mereka pergi. Kerajaan Sweden bagaimanapun menyatakan pasukan polisnya tidak pernah menaiki kapal tersebut.

## Kehilangan
Kapal itu dilaporkan hilang dari radar selepas panggilan rutin kepada pasukan pengawal pantai Dover, England pada 28 Julai. Ia terus menghantar isyarat automatik sehingga 30 Julai dan pasukan polis Sweden mengesahkan menerima satu panggilan telefon dari kapal itu pada 31 Julai. Tiada maklumat diketahui selepas itu, dan pada 3 Ogos, amaran perampasan dikeluarkan oleh Interpol.

Tentera Laut Rusia menghantar lima buah kapal perangnya mencari di perairan barat Afrika; Portugal turut melancarkan operasi serupa.

## Dijumpai
Pada 14 Ogos, kapal ini dilaporkan dilihat di perairan Cape Verde. Pada 17 Ogos, menteri pertahanan Rusia mengumumkan ia telah dijumpai, dan anak kapalnya telah diselamatkan dan dipindahkan ke sebuah kapal tentera Rusia, RFS *Ladny*. Pihak Berkuasa Samudera Malta kemudian menyatakan pihak yang terbabit menyiasat kejadian ini telah lama mengetahui lokasi kapal ini, namun memilih menyembunyikan maklumat itu bagi melindungi anak kapal *Arctic Sea*.

## Rujukan
Perundangan subsidiari

**Undang-undang subsidari** (juga disebut **perundangan wakilan**) ialah kuasa undang-undang yang diturunkan oleh badan perundangan kepada satu badan lain untuk mencipta memansuh, melaksanakan undang-undang kepada situasinya. Contohnya Kementerian melalui Suruhanjaya.
Jaclyn Victor III

***Jaclyn Victor III*** ialah album studio keempat Jaclyn Victor di bawah naungan Sony Music Entertainment. Album ini mengandungi lapan buah lagu sahaja, termasuklah *[[medley]]* dalam runut pertama yang menggabungkan 24 buah lagu popular sepanjang sejarah industri muzik Malaysia, yang diberi tajuk "Koleksi Gemilang".

## Senarai lagu

## Pautan luar
* ''Jaclyn Victor III'' di Discogs.
Bebaling

**Bebaling** (Bahasa Jerman, Bahasa Inggeris: *Propeller*, Bahasa Perancis, Bahasa Sepanyol, Bahasa Portugis: *Hélice*) atau **baling-baling** ialah sejenis alat mekanikal berbentuk kipas yang memindahkan kuasa dengan menukar daya putaran menjadi daya tujahan. Ia digunakan untuk menggerakkan kapal terbang, kapal, kapal selam ataupun bendalir di dalam pam. Ia terdiri daripada satu atau lebih bilah yang beroperasi seperti skru atau sayap yang berputar. Apabila tekanan berbeza antara permukaan depan dan belakang bilah dihasilkan, air atau udara akan memecut di belakang bilah yang akan menghasilkan daya tujahan. Prinsip dinamik bebaling adalah berdasarkan model prinsip Bernoulli dan hukum ketiga Newton.

## Garis pusat bebaling

Garis pusat (diameter) bebaling ditakrifkan sebagai *"Dua kali jarak dari pusat [[hab bebaling]] hingga ke hujung bilah"* .

### Nisbah mara kipas (propeller advance ratio)
Nisbah mara kipas, J \, dikira menggunakan rumus berikut:
:J = \frac{v}{nd}
di mana
:v \, ialah halaju arus bebas (*freestream velocity*)
:n \, ialah laju putaran kipas (*propeller rotational speed*)
:d \, ialah garis pusat bebaling

## Komponen bebaling

### Sistem antiais bebaling (''propeller anti-icer'')
Sistem dalam kapal terbang yang mengawal aliran alkohol dan gliserin di sepanjang sibar haluan bilah bebaling bagi mengelakkan pembentukan ais pada bilah. 

### Hab bebaling (''propeller hub'')
Bahagian tengah bebaling yang menjadi tempat untuk melekatkan bilah pada bebaling. Bahagian ini juga melekatkan bebaling ke enjin. 

### Brek bebaling (''propeller brake'')
Brek geseran yang digunakan pada enjin turboprop untuk mengelakkan bebaling daripada berputar semasa penerbangan serta ketika pesawat berada dalam kedudukan suai anggul untuk mencegah berlaku kinciran semasa enjin dalam operasi malar. 

## Rujukan


## Pautan luar
* Propeller Titanic
* Bebaling kapal terbang
Tongkang

**Baj** () atau **tongkang** atau **Ponton** ialah sebuah bot besar yang bahagian bawahnya datar yang digunakan untuk membawa barang atau muatan yang berat di sungai, terusan dan laut. Ada baj yang tidak mempunyai pendorongan sendiri dan perlu ditunda dengan bot tunda. Pada zaman dahulu, binatang penunda juga digunakan untuk menunda baj-baj di terusan sebelum digantikan oleh mesin penunda berlandasan pada awal Revolusi Perindustrian.

Hari ini, baj digunakan untuk mengangkut barangan pukal yang bernilai rendah, kerana kos pengangkutan menggunakan baj adalah sangat rendah. Baj juga digunakan untuk barangan berat dan kontena. Baj tipikal adalah berukuran 195 × 35 kaki (59.4&nbsp;m&nbsp;× 10.6&nbsp;m), dan mampu membawa muatan sehingga 1,500 tan. Objek yang sangat besar biasanya diangkut dalam beberapa bahagian sebelum disambung semula di destinasi, contohnya kren dermaga dan pelantar minyak.

Baj juga penting dalam operasi kontena di tengah laut. Pelabuhan Hong Kong merupakan satu-satunya pelabuhan di dunia yang menjalankan operasi pemunggahan dan pemuatan kontena dari kapal kontena ke baj atau sebaliknya, di tengah laut. Kaedah ini berjaya mengelakkan kos pengendalian yang tinggi di terminal kontena.

## Lihat juga
* Kapal
* Bot tunda

## Rujukan

## Pautan luar
* www.barges.org DBA The Barge Association
* 1911 ''Britannica'' article
Popadom

**Popadom** atau **papadum** ialah sejenis keropok nipis dan rangup yang berasal dari India. Popadom biasanya dihidangkan sebagai tambahan sajian di India dan Pakistan, di samping juga dijadikan pembuka selera atau snek yang boleh dicelup dengan bawang hiris, catni, perencah dan sebagainya. 

Di sesetengah tempat di India, popadom mentah (kering tetapi tidak dipanggang) digunakan dalam penyediaan masakan kari dan sayuran. Popadom ada pelbagai saiznya, yang kecil boleh dimakan sebagai kerepek snek sementara yang besar boleh dijadikan pembalut makanan.

Perkataan "popadom" berasal dari bahasa Tamil iaitu ** ().

## Galeri

Image:Stack of papadums.jpg|Setimbun popadom bakar, sedia dihidangkan.
Image:Paparis em Lisboa.JPG|Paparis yang dihidangkan di Lisbon, Portugal.


## Rujukan

## Pautan luar

*Information on papad and how to cook papad
*Papads & papadum - spicy Indian crackers
*AskOxford.com - How do you spell 'poppadom'?
*Information on papad and how to cook papad
Pembaris

**Pembaris** () merupakan sebuah alat pengukuran dan alat bantu gambar untuk menggambar garis lurus. Terdapat berbagai macam pembaris, dari mulai yang lurus sehingga yang berbentuk segitiga (biasanya segi tiga siku-siku sama kaki dan segitiga siku-siku 30°–60°). Pembaris dapat terbuat dari plastik, logam, berbentuk pita dan sebagainya. Juga terdapat pembaris yang boleh dilipat.
Jerangkung Dalam Almari

***Jerangkung Dalam Almari*** merupakan album studio keempat oleh Kumpulan Wings yang diterbitkan pada tahun 1991 dengan kemunculan pertama Jojet (bekas pemain dram kumpulan Teruna Sekampung dan pemain dram kumpulan Gersang) bersama kumpulan Wings setelah ketiadaan Black yang menarik diri pada 1990 selepas album ketiga mereka, Teori Domino. 

Untuk pembikinan album ini, M. Nasir menjalankan tugas sebagai penerbit manakala Wings sebagai penolong penerbit dan Ali Bakar (pengurus Wings ketika itu) bertindak sebagai penerbit eksekutif. Penyusunan lagu dalam album ini dibuat oleh Wings dan M. Nasir. Proses rakaman lagu dijalankan di Form Studio, Singapura dan dirakamkan oleh Akira Yamauchi, Terrance, Darren dan Tie Wai.

## Senarai runut

## Anggota
* Awie&nbsp;– penyanyi
* Joe&nbsp;– gitar
* Eddie&nbsp;– gitar bes
* Jojet&nbsp;– dram

## Maklumat Tambahan
Maklumat tambahan di bawah merupakan catatan daripada pemain gitar Wings, Joe mengenai proses pembikinan album Jerangkung Dalam Almari.

PETIKAN DARI ALBUM JERANGKUNG DALAM ALMARI: "Pada tanggal 27hb Januari 1991, kumpulan Wings telah ditimpa malapetaka kebakaran rumah. Sebelum itu pemain gitar kami telah ditangkap dan dihadapkan ke mahkamah atas satu tuduhan yang lain. Pada tahun 1990, Black telah mengundurkan diri. Tempatnya digantikan oleh Jojet ialah bekas pemain dram Gersang. Kami menganggap peristiwa-peristiwa ini sebagai titik-titik hitam dalam karier kami. Sebagai pemuzik rock, banyak lagi perkara malang yang telah kami alami. Walau bagaimanapun kami bersyukur ke hadrat ilahi, alhamdulillah album-album Wings telah mendapat sambutan yang begitu luas dan pencapaian yang tinggi. Dengan terbitnya album jerangkung dalam almari ini, kami berdoa agar perkara yang malang ini tidak akan berlaku lagi dan cukuplah setakat yang telah kami tempuhi. Kami juga ingin mengambil kesempatan untuk mengucapkan selamat pengantin baru kepada pemain bass kami, iaitu Eddie, semuga berbahagia, kekal, di murahkan rezeki dan selamat ke anak cucu. Terima kasih kepada Roslan Aziz (.... nasi beriani), Rahmad Pasri (BMG-Singapura), Riffin, Bai, Abang AML, Hair & Make-up: REFLECTION HAIR SALOON; Photo: YOUNKER DESIGN. Juga kepada SALEM kerana menaja kami semenjak 1990"

## Pautan Luar
http://www.muzikrock.com/album/jerangkung_dalam_almari_01.html
Pembedahan strabismus

**Pembedahan strabismus** adalah pembedahan pada otot-otot ekstraokular untuk membetulkan jajaran pada mata. Dengan kira-kira 1.2 juta prosedur setiap tahun, pembedahan otot ekstraokulus adalah pembedahan mata ketiga paling kerap di Amerika Syarikat.

## Jenis
* Pembedahan otot mata lazimnya membetulkan strabismus dan termasuk juga:
**Melonggarkan / prosedur-prosedur pelemahan
***Kemelesetan melibatkan bergerak sisipan satu otot posteriorly ke asalnya.
***Myectomy
***Myotomy
***Tenectomy
***Tenotomy
**Tightening / prosedur-prosedur pengukuhan
***Reseksi melibatkan memutuskan satu daripada otot-otot mata, membuang sepotong otot daripada hujung distal otot dan membetulkan semula otot untuk mata.
***Memasukkan
***Advancement adalah pergerakan satu otot mata daripada tempatnya yang asal lampiran pada bola mata untuk lebih kedudukan ke hadapan.
**Transposition / peletakan semula prosedur-prosedur
**Pembedahan jahitan boleh laras adalah satu kaedah pembetulan satu otot ekstraokulus dengan cara satu jahitan yang dapat dipendekkan atau dipanjangkan dalam sehari selepas pembedahan, memperoleh penjajaran okular lebih baik

## Rujukan

## Lihat juga
* Pembedahan mata
Ayub Khan

Nama **Ayub Khan** boleh merujuk kepada beberapa orang termasuklah:
* Muhammad Ayub Khan (1907-1974), Presiden Pakistan
* Ayyub Khan (?-1117), pemimpin Kipchak
* Ayub Khan (komander Afganistan) (1857-1914), yang berperang melawan Britain dalam Perang Inggeris-Afghan Kedua